ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร01660002751

ด้วย .... ราษฎรจากกรุงเทพมหานคร ได้เดินทางไปยื่นหนังสือคำร้อง ลงวันที่ 4 ตุลาคม 2566 กราบเรียนนายกรัฐมนตรี ณ จุดบริการประชาชน 1111 ศูนย์รับเรื่องราวร้องทุกข์ของรัฐบาล สำนักงานปลัดสำนักนายกรัฐมนตรี ขอให้แก้ไขปัญหาคนเร่ร่อน ขอให้แก้ไขปัญหาการจราจรบริเวณตลาดยิ่งเจริญ และขอให้ปรับปรุงการให้บริการรถโดยสารสาธารณะ เนื่องจากผู้ร้องแจ้งว่าบริเวณป้ายหยุดรถโดยสารประจำทาง หน้าตลาดยิ่งเจริญ (สะพานใหม่) แขวงอนุสาวรีย์ เขตบางเขน กรุงเทพมหานคร มักจะพบคนเร่ร่อนมาอาศัยเป็นที่พักนอนค้างคืน พบเห็นรถแท็กซี่สาธารณะมีพฤติกรรมจอดรับผู้โดยสารเป็นเวลานานบริเวณป้ายหยุดรถโดยสารประจำทาง ทำให้รถโดยสารประจำทางไม่สามารถเข้ามารับผู้โดยสารได้  และมักจะพบเห็นการจอดรถกีดขวางการจราจร มีการจอดรถเป็นเวลานาน ส่งผลให้ประชาชนไม่ได้รับความสะดวกในการใช้บริการ ผู้ร้องจึงประสงค์ให้แก้ไขปัญหาดังกล่าว
//ทั้งนี้ ศูนย์ฯ ได้ส่งไฟล์ใบนำส่งเรื่องราวร้องทุกข์จากสำนักงานปลัดสำนักนายกรัฐมนตรี ให้ทางสำนักงานเขตตลิ่งชัน ตามไปรษณีย์อิเล็กทรอนิกส์ pr_bangkhen@hotmail.com มาพร้อมนี้แล้ว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata